tartuNLP/wikipedia-smugri-20251201 huggingface dataset:
Doug McDermott

Douglas Richard ”Doug” McDermott (s. 3. tammikuuta 1992 Grand Forks, Pohjois-Dakota) on yhdysvaltalainen koripalloilija. Hän pelaa NBA-liigan Indiana Pacersissä.
Ura.
Ennen ammattilaisuraa.
McDermott voitti vuonna 2014 parhaalle yliopistopelaajalle vuosittain jaettavan John R. Wooden Awardin. Hän pelasi Creightonin yliopiston joukkueessa, jonka valmentajana toimi hänen isänsä Greg McDermott.
Chicago Bulls.
McDermottin varasi NBA:han Denver Nuggets, 11. vuorolla ensimmäisellä kierroksella, mutta hänen pelaajaoikeutensa siirtyivät jo varaustilaisuuspäivänä Chicago Bullsille. Bulls sai osana pelaajakauppaa McDermottin lisäksi Anthony Randolphin, kun Nuggetsiin siirtyivät Gary Harris, Jusuf Nurkić ja toisen kierroksen varausvuoro .
McDermott pelasi Bullsissa kolmella kaudella. Tulokaskaudella 2014–2015 hänen peliaikansa jäi vähiin, keskiarvo 8,9 minuuttia ottelua kohden 36:n runkosarjaottelun jälkeen. Lisäksi hän pelasi kolme pudotuspeliottelua keskiarvolla 3,3 minuuttia ottelua kohden. Kaudella 2015–2016 hän sai jo paremmin vastuuta, 81 pelattua ottelua ja peliaikaa keskimäärin 23 minuuttia ottelua kohden. 19. helmikuuta 2016 hän ylsi 30:een pisteeseen Bullsin 116–106-kotivoittoon päättyneessä ottelussa Toronto Raptorsia vastaan. 14 näistä pisteistä tuli ottelun viimeisellä neljänneksellä. Myöhemmin keväällä hän pelasi neljä muutakin yli 20:n pisteen ottelua. McDermottin pistekeskiarvoksi koko kaudelta tuli 9,4 pistettä ottelua kohden.
McDermottin alkukautta 2016–2017 haittasi kaksi aivotärähdystä. Näistä jälkimmäinen tuli 12. marraskuuta pelatussa ottelussa Washington Wizardsia vastaan ja piti hänet sivussa liki kuukauden. 15. tammikuuta 2017 hän teki NBA-uransa uudeksi piste-ennätykseksi 31 pistettä Bullsin 108–104-kotivoittoon päättyneessä ottelussa Memphis Grizzliesiä vastaan. Valtaosa pisteistä, 20, tuli ottelun toisella neljänneksellä. 
Oklahoma City Thunder.
23. helmikuuta 2017 McDermott siirtyi kesken kauden Oklahoma City Thunderiin osana pelaajakauppaa. Thunder sai hänen lisäkseen Taj Gibsonin ja toisen kierroksen varausvuoron , kun Bullsiin siirtyivät Joffrey Lauvergne, Anthony Morrow ja Cameron Payne. Bullsissa McDermott oli yli kymmenen pisteen keskiarvon vauhdissa, mutta Thunderissa hänen saamansa peliaika ja sen myötä myös pistetehot laskivat. Koko kauden keskiarvoiksi tulivat lopulta 22,8 minuuttia ja 9,0 pistettä ottelua kohden.
New York Knicks ja Dallas Mavericks.
25. syyskuuta 2017, ennen kauden 2017–2018 alkua, McDermott vaihtoi seuraa toisen kerran vuoden sisällä siirryttyään New York Knicksiin osana pelaajakauppaa, jossa Thunder hankki Carmelo Anthonyn. Knicks sai kaupassa McDermottin lisäksi Enes Kanterin ja Thunderin Chicago Bullsilta aiemmin saaman vuoden 2018 toisen kierroksen varausvuoron.
Helmikuussa 2018 McDermott siirtyi kolmen seuran keskinäisissä kaupoissa loppukaudeksi Dallas Mavericksiin.
Indiana Pacers.
Heinäkuussa 2018 McDermott solmi sopimuksen Indiana Pacersin kanssa.
Lineaarinen yhtälö

Lineaarinen yhtälö eli ensimmäisen asteen yhtälö on polynomiyhtälö, jonka jokainen termi on joko vakio tai jokin muuttuja kerrottuna vakiolla. Lineaarisessa yhtälössä ei siis esiinny muuttujaa korotettuna toiseen tai korkeampaan potenssiin tai kerrottuna toisella muuttujalla.
Jos lineaarisessa yhtälössä on vain yksi muuttuja tai tuntematon, se voidaan sieventää muotoon formula_1, missä formula_2 on muuttuja ja formula_3 ja formula_4 ovat vakioita. Ellei kerroin "a" ole nolla, tällainen yhtälö voidaan ratkaista aina ja ratkaisu on formula_5. Jos kerroin "a" on nolla, yhtälöllä ei ole ratkaisua, ellei myös "b" ole nolla, jolloin kyseessä on identtinen yhtälö.
Kahden muuttujan lineaarisen yhtälön kuvaaja (x,y) -tasossa on suora.
Valle Sovero

Valle Sovero, vuoteen 1919 Wladimir "Walle" Sofronoff () oli suomalainen kauppias, kauppaneuvos.
Perhe.
V. Soveron isä oli entinen laukkukauppias Ivan Sofronoff, kotoisin Uhtuan Lamminpohjasta ja äiti turkulainen Karolina Lundstedt. Soveron vaimo oli viipurilaisen ravintoloitsijan tytär Hildegard Malmberg.
Ura.
Sovero opiskeli Rauman alkeiskoulussa, Turun lyseossa ja Helsingin kauppakoulussa. Saatuaan päästötodistuksen Helsingin Kauppaopistosta hän teki opintomatkoja Saksaan, Ruotsiin ja Englantiin. Sovero aloitti uransa hoitamalla isänsä kumppaneineen omistaman, vuonna 1874 perustetun tukkuliikkeen Lehtinen &amp; Sofronoff Oy:n toimintaa. Isän kuoltua hän asettui ainoana elossa olevana lapsena yrityksen johtoon. Hänestä tuli lyhyessä ajassa yksi paikkakunnan johtavista liikemiehistä. Liike muutettiin myöhemmin osakeyhtiöksi, jonka johtajana Sovero oli vuoteen 1921, jolloin hän siirtyi Helsinkiin erilaisiin liiketoimiin. Sovero oli Raumalla Rauman Nahkatehdas Oy:n ja Satakunnan Kenkätehdas Oy:n johtokuntien jäsenenä. Sovero oli Luotto-Pankin perustajia ja oli sen hallintoneuvoston jäsenenä sekä Otto Lumme &amp; K:in hallintoneuvoston jäsenenä. Kauppaneuvoksen arvonimen hän sai vuonna 1913.
Yhteiskunnallinen ja poliittinen toiminta.
Sovero oli Rauman kaupunginvaltuutettu ja Rauman säästöpankin ja Rauman Kauppaseuran johtokunnan jäsen. Hän toimi myös Espanjan konsuliagenttina kaupungissa 1908-1921. V. Sovero oli vanhasuomalaisen Länsi-Suomen lehden perustajajäsen ja kuului sen keskeisiin taustahenkilöihin. Hän oli Vienan Karjalaisten liiton, sittemmin Karjalan Sivistysseuran, aktiivinen jäsen.
Suomen Aseveljien Työjärjestö

Suomen Aseveljien Työjärjestö (SAT) oli Suomessa kommunisminvastaista toimintaa harjoittanut asevelijärjestön salainen organisaatio. Se perustettiin vuoden 1940 Moskovan rauhan jälkeen. Se kytkeytyi toiseen organisaatioon, jatkosodan sytyt­tyä perustettuun Vapaus – Isänmaa – Aseveljeys -järjestöön (VIA). 
Julkisen aseveliliikkeen, Suomen Aseveljien Liiton (SAL), rinnalla ne harjoittivat salaista kommunisminvas­taista toimintaa pyrkien vaikuttamaan kotirintaman mielialaan. Niiden piirissä toimi työväestön, työnantajien, virkavallan, politiikan ja puolustusvoimain vaikuttajia, muun muassa Keijo Alho, Osmo Kupiainen, Kauko Leiponen, Veikko Loppi, L. Arvi P. Poijärvi ja Jussi Saukkonen. Organisaatioista käytetään yhteisnimitystä SAT-VIA. SAT-VIA loi perustaa vaaran vuosien ja kylmän sodan ajan kommunisminvastaiselle toiminnalle. Se oli mainettaan porvarillisempi.
Toisen tulkinnan mukaan kyseessä ei ollut kaksi eri järjestöä, vaan Suomen Aselvejien Työjärjestönä (SAT) perustetun järjestön nimi muuttui jatkosodan alettua VIA:ksi.
Aseveljien liiton ja SAT-VIA:n taustalla toimi eräänlainen ”aivotrusti”, johon kuuluivat AKS:n Vilho Helanen, STK:n Yrjö Vesa, SAK:n Eero A. Wuori sekä SAL:n L. Arvi P. Poijärvi. Yhteydenpito Suomen hallitukseen sujui L. A. Puntilan välityksellä. Väestön keskuudessa mielialoja tarkkailleita SAT:n asiamiehiä sanottiin kansanomaisesti ”satiaisiksi”. Verkoston toiminta ei loppunut sodan päättymiseen.
Aoba (1926)

Aoba () oli keisarillisen Japanin laivaston Aoba-luokan raskas risteilijä toisessa maailmansodassa.
Valmistus.
"Aoba" tilattiin Nagasakista Mitsubishin telakalta. Aluksen köli laskettiin 23. tammikuuta 1924, ja se laskettiin vesille 25. syyskuuta 1926. Alus otettiin palvelukseen 20. syyskuuta 1927.
Palvelus.
Yhdysvaltain laivaston ja maavoimien lentokoneet upottivat aluksen 28. heinäkuuta 1945 Kuressa.
Kinugasa (1926)

Kinugasa () oli keisarillisen Japanin laivaston Aoba-luokan raskas risteilijä toisessa maailmansodassa.
Valmistus.
"Kinugasa" tilattiin Kōbesta Kawasakin telakalta. Aluksen köli laskettiin 24. lokakuuta 1924, ja se laskettiin vesille 24. lokakuuta 1926. Alus otettiin palvelukseen 30. syyskuuta 1927.
Palvelus.
Yhdysvaltain laivaston ja merijalkaväen lentokoneet upottivat aluksen 13. marraskuuta 1942 Guadalcanalin taistelussa.
Mark Sykes

Tatton Benvenuto Mark Sykes, 6. baronetti (16. maaliskuuta 1879 – 16. helmikuuta 1919) oli brittiläinen matkailija, konservatiivipuolueen poliitikko ja diplomaatti, joka tunnetaan erityisesti osuudestaan Lähi-idän asioissa ensimmäisen maailmansodan aikana.
1916 Sykes ja ranskalainen diplomaatti François Georges-Picot neuvottelivat Sykes–Picot-sopimuksen, jossa Ranska ja Iso-Britannia sopivat Osmanien valtakunnan alueiden jakamisesta Lähi-idässä sodan jälkeen.
Sykes kuoli espanjantautiin 1919. 2000-luvulla Sykesin jälkeläiset antoivat tutkijoille luvan nostaa Sykesin ruumis haudasta, sillä he uskoivat lyijyarkun säästäneen espanjantaudin perimän.
Scott Andersonin mukaan Mark Sykesiä on jälkikäteen syytetty lännen omaksumista tuhoisista poliittisista linjoista Lähi-idässä.
Sähkö- ja elektroniikkalaiteromun kierrätys Suomessa

Sähkö- ja elektroniikkalaiteromun kierrätys Suomessa perustuu lainsäädännöllisesti ympäristöministeriön esittelystä valtioneuvoston asetukseen 852/2004. 9. syyskuuta 2004 Helsingissä annettu valtioneuvoston asetus sähkö- ja elektroniikkalaiteromusta perustuu 3. joulukuuta 1993 annettuu jätelakiin (1072/1993) ja 4. helmikuuta 2000 annettuun ympäristönsuojelulain (86/2000):n 16 §:n ja 52 §:n 4 momentteihin. Sähkö- ja elektroniikkaromua ei saa sotkea muunlajisiin jätteisiin.
SER:a ovat mm. energian­säästö­lamput, jää­kaapit, televisiot, tietokoneet ja pyykin­pesu­koneet, jotka kuluttaja voi Suomessa kierrättää maksutta, koska jätemaksua on sisällytetty uusien tuotteiden hintaan. 
Vastuu kierrätyksestä on valmistajilla ja maahantuojilla, jotka perivät kierrätysmaksun uusien laitteiden hinnoissa. Kierrätyspisteinä toimivat muun muassa kunnalliset jäteasemat ja useat kodinkoneliikkeet. 
Sähkö- ja elektroniikkaromun keräämistä on laajennettu SER-jäteasemien lisäksi myös elektroniikkaa myyviin vähittäiskauppoihin, jotka keräävät kotitalouksien elektroniikkajätteitä. Toimivia sähkölaitteita kierrätetään myös siten, että niitä myydään käytettyinä uudelleen käytettäviksi, jolloin niiden elinkaari pitenee.
Osa sähkö- ja elektroniikkaromusta erotellaan purkamalla ja murskataan loppu, jota ei voida uudelleen hyödyntää kuin raaka-aineina.
Alur

Alur on niloottinen kieli, jota puhutaan Kongon demokraattisen tasavallan koillisosassa ja Ugandan luoteisosassa. Se kuuluu luo-kieliryhmään ja on sukua muun muassa luolle ja adholalle.
Kongossa aluria puhui vuonna 2001 äidinkielenään ihmistä. Ugandassa asuu vuoden 2002 väestönlaskennan mukaan alurin puhujaa.
Tenryū-luokka

Tenryū-luokka () oli keisarillisen Japanin laivaston kahden vuosina 1917-1919 valmistetun kevyen risteilijän muodostama alusluokka. Luokkaan piti kuulua kahdeksan alusta, mutta kuuden tilaus peruutettiin ensimmäisen maailmansodan päättyessä. Luokan molemmat alukset tuhoutuivat toisessa maailmansodassa.
Suunnittelu.
Luokan alukset olivat keisarillisen Japanin laivaston ensimmäisiä nykyaikaisia keveitä risteilijöitä ja niiden suunnittelu perustui Britannian kuninkaallisen laivaston Arethusa- ja C-luokkien aluksiin. Alusten hankinta oli osa vuoden 1916 laivasto-ohjelmaa ja ne oli suunniteltu hävittäjälaivueiden lippulaivoiksi.
Alusten kahden ja puolen tuuman panssarivyö suojasi ainoastaan konehuoneita ja ylsivät hieman vesirajan alapuolelta yläkannelle. Panssarointi koostui tuuman HT-panssarista ja 1,5 tuuman valetusta teräksestä. Kansi oli tuuman paksuinen. Aseistuksena oli neljä yksiputkista 140 millimetrin 50 pituuskaliiperin tyypin 3 tykistä, joista eteen ja taakse pystyttiin ampumaan vain yhdellä tykillä. Keskimmäisten tykkien ampuma-alat rajoittuivat kummallekin kyljelle, koska niitä ei oltu korotettu yliampumisasemiin. Ilmatorjunnan muodosti puolikannelle asennettu 80 millimetrin tyypin 3 tykki. Lisäksi aluksilla oli kaksi kolmen putken patteria torpedoputkia. Kolmiputkiset patterit olivat laivaston ensimmäisiä. Alusten aseistusta täydennettiin 1939 kahdella 13 millimetrin ilmatorjuntakonekiväärillä.
Propulsiojärjestelmänä oli kolmiakselinen Brown-Curtis-turbiinimoottorit, joihin oli kytketty kymmenen Kampon-kattilaa. Järjestelmä tuotti akseleihin 51 000 hevosvoimaa, mikä mahdollisti suunnitelmien mukaan 31 solmun nopeuden. Koeajoissa aluksilla saavutettiin 33 solmun huippunopeus. Kattilat oli sijoitettu yhteen pieneen ja kahteen suureen tilaan, joista etummaisessa oli kaksi öljykäyttöistä pientä kattilaa, keskimmäisessä neljä suurta öljykäyttöistä kattilaa ja takimmaisessa kaksi suurta öljykäyttöistä ja kaksi pientä monipolttoainekattilaa. Etummainen konehuone pyöritti laitimmaisia akseleita ja takimmainen keskiakselia. Mitsubishi valmisti propulsiojärjestelmän "Tenryūlle" ja Kawasaki "Tatsutalle". Aluksen tankeissa oli mahdollista kuljettaa 920 tonnia öljyä ja varastoissa 150 tonnia hiiltä. Alus kykeni 10 solmun nopeudella matkaamaan 6 000 merimailia.
Eugen Gerstenmaier

Eugen Karl Albrecht Gerstenmaier (25. elokuuta 1906 Kirchheim unter Teck – 13. maaliskuuta 1986 Bonn) oli saksalainen teologi ja kristillisdemokraattinen poliitikko. Hän toimi Länsi-Saksan liittopäivien puhemiehenä 1954–1969.
Gerstenmaier opiskeli filosofiaa, saksan kieltä ja teologiaa Tübingenin yliopistossa, Rostockissa ja Sveitsin Zürichissä. Vuonna 1935 hänestä tuli Theodor Heckelin avustaja Saksan evankelisen kirkon ulkosuhteiden hoidossa. Münchenin konferenssin jälkeen 1938 Gerstenmaier liittyi Kreisaun piiri -nimiseen natsien vastaiseen liikkeeseen. Sodan aikana hän oli kahdesti vangittuna vastarintatoimintansa takia.
Sodan jälkeen Gerstenmaier johti Saksan evankelisen kirkon pakolaisaputyötä. Vuonna 1949 hänet valittiin liittopäiville kristillisdemokraattisen CDU:n edustajana. Vuosina 1953–1954 hän toimi liittopäivien ulkoasiainvaliokunnan puheenjohtajana ja vuosina 1954–1969 puhemiehenä.
Tammikuun lopussa 1969 Gerstenmaier erosi puhemiehen tehtävästä julkisen kohun takia, joka koski hänelle oikeutetusti kuuluneita korvauksia. Häntä seurasi puhemiehen tehtävässä Kai-Uwe von Hassel.
Gerstenmaier toimi aktiivisesti Euroopan yhdentymisen asialla muun muassa Euroopan neuvoston ja Euroopan hiili- ja teräsyhteisön jäsenenä. Hän oli myös puolueensa CDU:n keskeisiä hahmoja ja toimi puolueen puheenjohtajana 1956–1966. Sisäpolitiikassa Gerstenmaier usein vastusti Konrad Adenauerin näkemyksiä ja oli pikemminkin Ludwig Erhardin linjoilla. Vuonna 1959 hän oli mukana toimikunnassa, joka pyysi Erhardia liittopresidenttiehdokkaaksi, mutta tämä kieltäytyi.
Bonnissa sijaitseva 29-kerroksinen tornitalo, jonka rakennuttamisessa Gerstenmaier oli aktiivisesti mukana ja jossa jokaisella liittopäivien edustajalla oli työhuone, tunnetaan Gerstenmaierin mukaan lempinimellä "Langer Eugen", ”Pitkä Eugen”. Vuodesta 2006 se on ollut YK:n järjestöjen käytössä.
Saunalahti (Viipuri)

Saunalahti (, "Zaliv Bannij") on Viipurissa sijaitseva vesialue ja samanniminen entinen suomalainen kaupunginosa. 
Vesialue.
Saunalahden lahti erottaa toisistaan keskustan länsipuolella sijaitsevat Linnasaaren ja Sorvalin saaret. Kapeaa, osittain umpeen kasvanutta merenlahtea voidaan myös pitää salmena. Sen pohjoisosassa on saaret yhdistävä vanha kivisilta, jonka läheisyyteen valmistui Pietarin radan rakentamisen yhteydessä vuonna 1870 pengeretty rautatiesilta. Kivisilta on antanut nimensä Sorvalin saaren ja mantereen väliselle Kivisillansalmelle. Vuonna 1868 otettiin käyttöön lahden eteläosassa sijaitseva maantiesilta, joka on edelleen käytössä. Se yhdistää Sorvalin ja Linnasaaren Neitsytniemen kaupunginosan.
Saunalahden kaupunginosa.
Saunalahden kaupunginosa (nykyiseltä venäläiseltä nimeltään "Severnij", Северный) sijaitsee Linnasaaressa merenlahden pohjoispuolella. Sen varsinainen rakentaminen aloitettiin Monrepos'n kartanon entisille maille Pietarin radan valmistumisen jälkeen 1870-luvulla. Saunalahden kautta oli vanhastaan kulkenut Viipurin ja Turun välinen Suuri rantatie. Alun perin Viipurin maalaiskuntaan kuulunut kaupunginosa muodostui kahdesta alueesta, rautatien pohjoispuolta kutsuttiin Likolammeksi ja eteläpuolta Saunalahdeksi. Vuoden 1898 väestölaskennassa niissä oli yhteensä 525 asukasta. Alueet liitettiin Viipurin kaupunkiin vuonna 1933 ja samalla molemmista alettiin käyttämään nimeä Saunalahti. Kaupunginosassa sijaitsi muun muassa vuonna 1868 perustettu Viipurin Diakonissalaitos, jonka uusi päärakennus valmistui 1931. Saunalahti oli suosittua esikaupunkialuetta, jonka vetovoima perustui edullisiin tonttien hintoihin sekä myös läheisen Monrepos'n puiston sijaintiin. 
Vuoden 1930 väestönlaskennassa Saunalahden Viipurin kaupunkiin kuuluvassa osassa oli 211 asukasta, joista 181 oli suomenkielisiä, 10 ruotsinkielisiä ja 20 muunkielisiä. Viipurin maalaiskuntaan kuuluneessa osassa oli 810 asukasta, joista 693 oli suomenkielisiä, 10 ruotsinkielisiä ja 107 muunkielisiä.
Wagner–Meerwein-toisiintuminen

Wagner–Meerwein-toisiintuminen on kemiallinen reaktio, jossa karbokationi toisiintuu hydridin, alkyyliryhmän ja aryyliryhmän 1,2-migraatiolla. Reaktion raportoi ensimmäisen kerran Georg Wagner vuonna 1899 ja mekanismin reaktiolle esitti Hans Meerwein vuonna 1914. Wagner–Meerwein-toisiintuminen on tärkeä reaktio erityisesti terpeenien biosynteeseissä ja kemiallisissa synteeseissä.
Mekanismi.
Ensimmäinen raportoitu Wagner–Meerwein-toisiintuminen oli isoborneolin toisiintuminen kamfeeniksi. Wagner–Meerwein-toisiintumisissa mekanismin ensimmäinen vaihe on karbokationin muodostuminen. Karbokationi muodostuu tyypillisesti eliminaatioreaktion tuloksena ja elimininoituvana lähtevänä ryhmänä voi olla esimerkiksi vesi, halogenidi-ioni tai diatsoniumsuolojen tapauksessa typpikaasu. Seuraavassa vaiheessa tapahtuu karbokationin toisiintuminen, jossa karbokationin positiivisen varauksen omaavaan hiileen nähden viereiseen hiileen sitoutunut protoni tai alkyyli- tai aryyliryhmä migratoituu ja tätä kutsutaan 1,2-siirtymäksi. Toisiintumisen tuloksena muodostuu stabiilimpi enemmän substituoitu karbokationi. Esimerkiksi primäärisestä karbokationista muodostuu toisiintumisen seurauksena sekundäärinen karbokationi ja sekundäärisestä karbokationista muodostuu tertiäärinen karbokationi. Reaktion viimeinen vaihe on muodostuvan karbokationin reagoiminen joko eliminaatiolla muodostaen alkeenin tai substituutioreaktiolla. Eliminaation tapauksessa muodostuva tuote noudattaa Zaitsevin sääntöä.
Wagner–Meerwein-toisiintuminen on tyypillinen reaktio terpeeneille esimerkiksi kamfenilolista muodostuu tällä reaktiolla santeenia ja bornyylikloridista kamfeenikloridia. Näitä toisiintumisia voi myös tapahtua useita peräkkäin, mikä havaitaan esimerkiksi eräiden steroidien reaktioissa. Wagner–Meerwein-toisiintuminen on myös käyttökelpoinen tapa valmistaa adamantaanijohdannaisia 10 hiiliatomia sisältävistä trisyklisistä hiilivedyistä.
Jaakkiman kristillinen opisto

Jaakkiman kristillinen opisto on Ruokolahdella sijaitseva yksityinen, yhdistyspohjainen kansanopisto, jonka arvopohjana on kristillisyys. Jaakkiman kristillisen opiston koulutustarjontaan kuuluu erilaisia harrasteopintoja, täydennyskoulutusta, maahanmuuttajakoulutusta sekä ammatillista koulutusta. Opisto tarjoaa lisäksi kokous- ja juhlapalveluja.
Vuoden 2016 alusta alkaen Jaakkiman kristillisen opiston toiminta yhdistyi osaksi Seurakuntaopistoa, joka ylläpiti kansanopistotoimintaa ja järjesti ammatillista koulutusta Ruokolahden lisäksi Järvenpäässä ja Pieksämäellä. Syksyllä 2021 Seurakuntaopisto vaihtoi nimekseen STEP-koulutus, ja myös Jaakkiman kristillisestä opistosta tuli yksi sen monista kampuksista.
Koulutustarjonta.
Jaakkiman kristillisessä opistossa voi suorittaa seuraavia opintoja:
Similaarinen matriisi

Similaarinen matriisi on matematiikan termi, jolla viitataan matriisien tietynlaiseen samankaltaisuuteen. Neliömatriisit formula_1 ja formula_2 ovat similaarisia, jos on olemassa kääntyvä ei-singulaarinen matriisi formula_3 siten, että formula_4. 
Sitä, että matriisi formula_1 on similaarinen matriisin formula_2 kanssa, merkitään formula_1∼formula_2. Matriisien similaarisuus on ekvivalenssirelaatio. 
Esimerkki.
Olkoon matriisit formula_1 ja formula_2:
formula_11 ja 
formula_12. 
Tällöin matriisit formula_1 ja formula_2 ovat similaarisia, koska on olemassa kääntyvä matriisi formula_3:
formula_16, jonka käänteismatriisi on
formula_17.
Näille matriiseille pätee 
formula_4 ja formula_19, eli matriisit formula_1 ja formula_2 ovat similaarisia.
Zlatan Ibrahimbegović

Zlatan Ibrahimbegović (s. 18. maaliskuuta 1948) on uransa päättänyt koskimeloja. Ibrahimbegović edusti Jugoslaviaa vuoden 1972 kesäolympialaisissa Länsi-Saksan Münchenissä, jossa hän sijoittui K-1 -luokan koskipujottelussa sijalle 29. Ibrahimbegović on 172 senttimetriä pitkä ja painaa 71 kilogrammaa. 
Nykyisin Ibrahimbegović työskentelee Australian melontaliitossa.
Tatsuta (1918)

Tatsuta () oli keisarillisen Japanin laivaston Tenryū-luokan kevyt risteilijä.
Valmistus.
Alus tilattiin Sasebon laivastoarsenaalilta, missä köli laskettiin 24. heinäkuuta 1917. Alus laskettiin vesille 29. toukokuuta 1918 ja otettiin palvelukseen 13. maaliskuuta 1919.
Palvelus.
Alus osallistui 10. toukokuuta 1938 Amoyn maihinnousuun osana vara-amiraali Koichi Shiozawan komentamaa 5. laivastoa, johon kuuluivat muun muassa 9. ja 10. risteilijäviirikkö, 5. hävittäjälaivue ja 1. lentotukialusviirikkö.
Alus upposi 13. maaliskuuta 1944 Yhdysvaltain laivaston sukellusveneen "USS Sand Lancen" torpedoimana.
Päälliköt.
Aluksen päällikköinä olivat:
Charlie Austin

Charles ”Charlie” Austin (s. 5. heinäkuuta 1989 Hungerford) on englantilainen jalkapalloilija, joka edustaa Valioliigassa pelaavaa Southamptonia. Oikeajalkainen Austin on pelipaikaltaan hyökkääjä.
Seurajoukkueura.
Nuorena Austin edusti Reading FC:tä. Vuodet 2006–2007 hän pelasi alasarjojen Kintbury Rangersissa, kunnes vuonna 2007 hän siirtyi kotikaupunkinsa Hungerford Towniin. Hungerfordissakin Austin pelasi vain kauden, ennen kuin uudeksi seuraksi tuli Poole Town, niin ikään alasarjajoukkue. Poolessa yhden kauden aikana pelatuissa 42 ottelussa Austin onnistui maalinteossa peräti 48 kertaa ja siirtyikin syksyllä 2009 ensimmäistä kertaa urallaan Football Leagueen, Ykkösliigaseura Swindon Townin riveihin. Swindonissa Austin pelasi kaksi kautta tehden 54 ottelussa 31 maalia. Vuonna 2011 osoitteeksi tuli Mestaruussarjaseura Burnley FC, jossa hän sijoittui kaudella 2011-12 maalipörssissä viidenneksi ja seuraavana vuonna kolmanneksi.
Kesällä 2013 hänen oli tarkoitus siirtyä Valioliigaseura Hull Cityyn, mutta kauppa kaatui lääkärintarkastuksessa. Sen sijaan Austin siirtyikin Mestaruussarjassa niin ikään pelanneeseen Queens Park Rangersiin. Seura nousi kauden 2013-14 jälkeen Valioliigaan nousukarsintojen kautta. Avausmaalinsa Valioliigassa Austin teki elokuussa 2014 Sunderland AFC:tä vastaan. Austin onnistui ensimmäisellä valioliigakaudellaan erittäin hyvin tehden 35 pelaamassaan ottelussa 18 maalia, vaikka Queens Park Rangers putosikin Mestaruussarjaan.
Austin siirtyi takaisin Valioliigaan 2016 tammikuussa. Austin teki Southamptonin kanssa neljän ja puolen vuoden mittaisen sopimuksen
Kaavin Kaiku

Kaavin Kaiku on Pohjois-Savossa Kaavin kunnassa toimiva urheilun yleisseura. Seuran perustamiskokous pidettiin 6. joulukuuta 1936. Alkuaikoinaan seuran toimintaan kuuluivat hiihto, yleisurheilu sekä pesäpallo ja seuran harjoituksia järjestettiin yhteistyössä suojeluskunnan kanssa. Seuran toiminta oli katkonaista sotavuosien 1939-1940 ja 1942-1944 aikana, mutta jatkui näiden jälkeen normaaliin tapaan. 
Vuonna 1957 Kaaville rakennettiin ensimmäinen urheilukenttä ja vuonna 1965 Kaiku osti itselleen paikallisen nuorisoseurantalon, jonka nimi muutettiin samassa yhteydessä Iloharjuksi. Seuran lajivalikoima muokkautui vuosien saatossa siten, että vuonna 1962 mukaan tulivat lentopallo, jääkiekko ja suunnistus sekä 1990-luvulla kilpatanssi, salibandy ja naisten jalkapallo. Nykyisin seuran lajivalikoimaan kuuluvat yleisurheilu, jalkapallo, sulkapallo, lentopallo, salibandy, jääkiekko sekä hiihto.
Joukkuelajeissa seuran parhaita saavutuksia on naisten lentopallojoukkueen menestyminen Mestaruussarjassa. Yksilölajien urheilijoista seuran suurimpia tähtiä ovat olleet hiihtosuunnistaja Hannu Koponen sekä keihäänheittäjä Harri Hakkarainen.
Hobro IK

Hobro Idræts Klub on toukokuussa 1913 perustettu tanskalainen jalkapalloseura Hobron kaupungista, Pohjois-Jyllannin alueelta. Seura pelaa kaudella 2024-25 Tanskan toiseksi korkeimmalla sarjatasolla 1. divisoonassa.
Hobro IK pelaa ottelunsa noin 7 500 katsojaa vievällä DS Arenalla.
Stenocereus

Stenocereus on kaktuskasvisuku. Tieteellisen nimen taustalla on kreikankielinen kapeaa tarkoittava adjektiivi, millä viitataan po. kaktusten suhteellisen kapeisiin uraväleihin. Kasvit kukkivat yöllä ja seuraavan päivän ainakin keskipäivään asti.
Tuntomerkit.
"Stenocereus"-kaktukset ovat kookkaita puumaisia tai pensastavia, toisinaan maassa suikertavia, ja muodostavat tiheikköjä. Varret ovat tukevia, liereitä ja vihreitä. Niissä on paljon pitkittäisuurteita, joiden reunoilla voi olla kyhmyjä. Areolit ovat villakarvaisia ja niissä olevat piikit tavallisesti kovia. Kukat ovat suppilomaisia tai kellomaisia, ja kehälehdet ovat lyhyet. Pohjuksessa on areoleita, jotka tavallisesti ovat piikkisiä. Hedelmä on pallomainen tai munamainen, enemmän tai vähemmän mehevä; sen piikit ja kehälehden jäänteet karisevat hedelmän kypsyessä. Siemenet ovat kookkaita, kiiltävän mustia ja tavallisesti sileitä.
Levinneisyys.
Suku kasvaa kuivilla alueilla Yhdysvaltojen lounaisosassa, Meksikossa, Keski-Amerikassa, Karibian alueella, Venezuelassa ja Kolumbiassa.
Lajit.
"Stenocereus"-lajeja tunnetaan 23.
Lähteet.
Anderson, E. F. 2001: The Cactus Family. - Timber press. Portland, Oregon.
Scott Sabourin

Scott Sabourin (s. 30. heinäkuuta 1992) on kanadalainen jääkiekkoilija, joka pelaa NHL-seura San Jose Sharksin organisaatiossa. 
Sabourin pelasi neljä kautta (2009–2013) OHL-joukkue Oshawa Generalsissa tehden 46 maalia ja 80 pistettä 166 pelissä. Hän istui 330 minuuttia jäähyllä.
10. huhtikuuta 2013 Manchester Monarchs kiinnitti Sabourinin kahden vuoden sopimuksella AHL:ään, jossa hänen ammattilaiskautensa alkoi hänen pelatessaan viisi runkosarja- ja kolme pudotuspeliottelua. 7. lokakuuta 2013 vakuuttavasti kautta edeltävällä harjoitusleirillä esiintynyt Sabourin sai kolmen vuoden tulokassopimuksen Los Angeles Kingsiin. Hän kuitenkin pelasi kauden 2013–2014 AHL:ssä Monarchsissa.
Heinäkuussa 2023 Sabourin teki vapaana agenttina San Jose Sharksin kanssa kaksivuotisen ja yhteensä 1,55 miljoonan dollarin arvoisen sopimuksen.
Mike Lee (jääkiekkoilija)

Michael Lee (s. 5. lokakuuta 1990) on yhdysvaltalainen jääkiekkoilija, joka pelaa ECHL-joukkue Gwinnett Gladiatorsissa. Hän on Phoenix Coyotesin kolmannen kierroksen varaus .
Ura.
Ennen St. Cloud Staten yliopistoon siirtymistä Lee oli USHL-joukkue Fargo Forcen maalivahti. Lee johti joukkueen USHL:n finaaleihin. 
Lee oli ensimmäinen yhdysvaltalainen maalivahti, joka varattiin . Lee oli mukana voittamassa junioreiden maailmanmestaruuden vuoden 2010 nuorten maailmanmestaruuskilpailuissa. Lee aloitti finaalipelin joukkueen maalilla, mutta Jack Campbell tuli hänen tilalleen ottelun toisessa erässä. Arizonan kaupattua kakkosmaalivahtinsa Devan Dubnykin Minnesota Wildiin, Lee nousi NHL-kokoonpanoon Mike Smithin varamaalivahdiksi. Kyseessä oli hänen ensimmäinen nostonsa NHL:ään. Hänet lähetettiin pian farmiin ja Mike McKenna nostettiin tilalle.
Liam O’Brien (jääkiekkoilija)

Liam O’Brien (s. 29. heinäkuuta 1994) on kanadalainen jääkiekkoilija, joka pelaa NHL-seura Utah Mammothissa.
O’Brien pelasi junioriaikoinaan QMJHL-joukkueissa Rimouski Oceanic (2010–2012) ja Rouyn-Noranda Huskies (2012–2014). Häntä ei varattu , mutta hänet kutsuttiin Washington Capitalsin harjoitusleirille vuonna 2014. Hän onnistui näytöillään lunastamaan joukkueesta kolmen vuoden tulokassopimuksen, joka julkaistiin 6. lokakuuta 2014. Hän teki NHL-debyyttinsä 9. lokakuuta Montreal Canadiensia vastaan. Hän tappeli ottelussa Canadiensin Brandon Prustia vastaan.
O’Brien teki kesäkuussa 2019 yksivuotisen ja kaksisuuntaisen jatkosopimuksen Capitalsin kanssa. Hän pelasi koko kauden 2019–2020 AHL:ssä. Kaudeksi 2020–2021 hän teki sopimuksen AHL-joukkue Colorado Eaglesin kanssa. Maaliskuussa 2021 O’Brien teki sopimuksen Eaglesin NHL-joukkue Colorado Avalanchen kanssa.
Heinäkuussa 2021 O’Brien teki Arizona Coyotesin kanssa yksivuotisen sopimuksen, jota jatkettiin kahdella vuodella maaliskuussa 2022.
Kesäkuussa 2024 O'Brien solmi Arizonasta Utahiin muuttaneen Utah Hockey Clubin kanssa kolmivuotisen ja yhteensä kolmen miljoonan dollarin arvoisen jatkosopimuksen.
Sjogerstadin kirkko

Sjogerstadin kirkko () on Ruotsissa Skövden kunnassa sijaitseva kirkkorakennus. Se edustaa uusgoottilaista tyyliä ja on vihitty käyttöön vuonna 1866. Kirkko on Skultorpin seurakunnan käytössä. Hautausmaalle on haudattu hovisaarnaaja ja virsirunoilija Paul Nilsson.
Chris Brown (jääkiekkoilija)

Christopher James Brown (3. helmikuuta 1991) on yhdysvaltalainen uransa lopettanut jääkiekkoilija. Hän on Phoenix Coyotesin toisen kierroksen varaus .
Ura.
Brown kaupattiin kauden 2013–2014 vaihtojen takarajapäivänä Coyotesista Rostislav Kleslan ja neljännen varausvuoron kanssa Washington Capitalsiin, joka antoi tilalle Martin Eratin ja John Mitchellin.
Brown teki ensimmäisen maalinsa NHL:ssä 22. maaliskuuta 2014 San Jose Sharksia vastaan.
Hans Globke

Hans Globke (10. syyskuuta 1898 Düsseldorf – 13. helmikuuta 1973 Bad Godesberg) oli saksalainen virkamies ja poliitikko.
Valmistuttuaan lakimieheksi Globke työskenteli Aachenin poliisilaitoksella. Hän toimi vuodesta 1929 Natsi-Saksan sisäasiainministeriössä eri tehtävissä, viimeksi ministerineuvoksena 1938–1945. Hänen on katsottu olleen osittain vastuussa niin sanotuista Nürnbergin rotulaeista, joilla ei-arjalaisilta riistettiin kansalaisoikeudet. Globken sanotaan ehdottaneen, että kaikkien Saksan juutalaisten on otettava etunimekseen "Sara" tai "Israel".
Sodan jälkeen Globke toimi Aachenin kunnallishallinnon johtotehtävissä. Vuodesta 1949 Globke palveli Saksan liittotasavallan liittokanslerinvirastossa, vuodesta 1953 valtiosihteerinä ja yhtenä liittokansleri Konrad Adenauerin lähimmistä työtovereista. Itä-Saksan korkein oikeus tuomitsi Globken vuonna 1963 elinkautiseen vankeuteen poissaolevana. Globke itse jäi samana vuonna eläkkeelle ja kuoli kymmentä vuotta myöhemmin.
Stephanocereus

Stephanocereus on kaksilajinen kaktuskasvisuku. Tieteellisen nimen alkuosa on kreikankielen kruunua tai seppelettä merkitsevä sana, jolla viitataan varren kärjessä sijaitsevaan kruunumaiseen kefalioon eli erilaistuneeseen verson osaan, johon kukat kehittyvät. Suku on läheinen suvulle "Pilosocereus", josta se eroaa vähähaaraisen tai haarattoman vertensa ja sitä peittävien tiheän ja valkoisen karvoituksen ja piikkien osalta.
Tuntomerkit.
"Stephanocereus"-lajit ovat tavallisesti haarattomia ja pylväsmäisiä, toisinaan puumaisia, ja kasvavat 1-5 m korkeiksi. Aluksi varsi on pallomainen tai munamainen, mutta pitenee pylväsmiseksi tai pullomaiseksi kapeine kauloineen. Matalia uurteita varressa on 12-20, ja areoleissa on runsaasti valkoista villakarvaa, jonka alle varsi jää näkymättömiin. Keskipiikkejä on yhdestä neljään, ja ne ovat valkoisia tai kullanvärisiä, kolme tai neljä cm pitkiä. Keltaisia tai valkoisia säteittäispiikkejä on 15-20, ja niiden pituus vaihtelee 0,5 - 1,5 cm:n välillä. Kefaliot ovat varren kärjessä tai rengasmaisesti vuorotellen kasvullisten varren vyöhykkeiden kanssa, ja niissä on tiheässä sukasia, valkoista huopakarvaa ja pidempiä karvoja. Kukat ovat putkimaisia tai suppilomaisia, kehälehdet ovat valkoisia tai toisinaan hieman vaaleanpunertavia. Kukkapohjuksessa on muutamia pieniä suomuja siellä täällä, ja sen areoleissa ovat kaljuja tai vähäkarvaisia. Kehälehdet ovat lyhyitä ja harittavia. Munamainen tai soikea hedelmä on sininen tai purppuran sävyinen vihreä, paljaspintainen ja avautumaton. Hedelmävaiheessa kehälehdet tummenevat mustiksi. Siemenet ovat isoja, munan tai päärynän muotoisia, mustia ja kyhmyisiä.
Levinneisyys.
Suku kasvaa Brasiliassa, Bahian osavaltion alueella.
Lajit.
Suvussa on kaksi lajia: "Stephanocereus leucostele" ja "S. luetzelburgii".
Andrew Ebbett

Andrew Ebbett (s. 2. tammikuuta 1983) on kanadalainen jääkiekkoilija.
Ura.
Varaamaton Ebbett pelasi CCHA:ssa Michiganin yliopistossa. Oltuaan viimeisenä vuotena joukkueen kapteeni, Ebbett teki varaamattomana pelaajana Ottawa Senatorsin kanssa tulokassopimuksen 17. heinäkuuta 2006. Ebbett teki ammattilaisdebyyttinsä kaudella 2006–2007 Ottawan AHL:ssä pelaavassa yhteistyöseura Binghamton Senatorsissa.
16. toukokuuta 2007 Ebbett siirtyi Anaheim Ducksiin, jossa hän pelasi myös suurimman osan kaudesta AHL:ssä Portland Piratesissa, mutta pääsi tekemään NHL-debyyttinsä kaudella 2007–2008 pelatessaan kolme ottelua Anaheimin paidassa. Kesäkuun 11. päivänä 2008 Ebbett teki kahden vuoden jatkosopimuksen Anaheimin kanssa.
Kauden 2008–2009 Ebbett aloitti AHL:ssä Iowa Chopsissa, josta hänet nostettiin 28 pelin jälkeen NHL:ään. Hän teki ensimmäisen NHL-maalinsa syntymäpäivänään 2. tammikuuta 2009 Philadelphia Flyersia vastaan. Hän teki Ducksissa 32 pistettä 48 ottelussaan. Hän oli mukana auttamassa Ducksia toiselle kierrokselle pudotuspeleissä tehdessään 19. huhtikuuta 2009 maalin San Jose Sharksia vastaan. 
Ebbett pelasi kaudella 2009–2010 kaksi peliä Anaheimissa ennen kuin hänet asetettiin waiver -listalle, josta Chicago Blackhawks poimi hänet 17. lokakuuta 2009. Kymmenen Chicagossa pelatun pelin jälkeen hänet waiver- listattiin uudelleen ja tällä kertaa Minnesota Wild sai hänet 21. marraskuuta 2009 itselleen. Hän teki ensimmäisessä ottelussaan Minnesotassa 25. marraskuuta 2009 maalin Boston Bruinsia vastaan. Ebbett pelasi loppukauden Minnesotassa, jossa teki 49 pelissä kahdeksan maalia ja 14 pistettä.
2. heinäkuuta 2010 Ebbett siirtyi NHL-uransa neljänteen joukkueeseen, kun teki vapaana agenttina yhden vuoden sopimuksen Phoenix Coyotesin kanssa.
1. heinäkuuta 2011 Ebbett siirtyi Vancouver Canucksiin yksivuotisella sopimuksella. 
2. heinäkuuta 2012 Ebbett teki yhden vuoden kaksisuuntaisen jatkosopimuksen Canucksin kanssa.
5. heinäkuuta 2013 Ebbett siirtyi yhden vuoden mittaisella kaksisuuntaisella sopimuksella Pittsburgh Penguinsiin, joka maksoi hänelle 550 000 dollaria, mikäli hän pelaisi NHL:ssä.
Zaghawa

Zaghawa on Tšadin itäosassa ja Sudanin länsiosassa asuvan zaghawa-kansan puhuma saharalainen kieli. Sitä puhuu Tšadissa vuoden 2006 väestönlaskennan mukaan äidinkielenään ihmistä. Sudanissa asui vuonna 2000 SIL Internationalin mukaan zaghawan puhujaa.
Zaghawa on saharalaisten kielten itäisen haaran ainoa elävä kieli. Sen kuollutta sukulaiskieltä bertiä puhuttiin Darfurissa Sudanin länsiosassa.
Äikäkaktus

Äikäkaktus ("Stetsonia coryne") on kaktuskasvien heimoon kuuluva laji ja ainoa suvussaan.
Ulkonäkö ja koko.
Äikäkaktus on massiivinen, puumainen ja viidestä kahdeksaan metrin korkuiseksi kasvava kaktus, joka kasvattaa paksun rungon ja paljon pystyjä tai hieman kaarevia haaroja. Varret ovat sinivihreitä, kahdeksan- tai yhdeksänuurteisia ja tavallisesti nivelettömiä. Suorat piikit ovat aluksi keltaisia, myöhemmin mustuvia, jäykkiä ja kovia. Piikkiryhmän keskellä on yksi, jopa viiden sentin mittainen keskuspiikki, ja sen ympärillä seitsemästä yhdeksään sivuille suuntautuvaa, enintään kolmen sentin mittaista säteittäispiikkiä. Kasvi avaa kukkansa yöllä ja ne jäävät usein avoimiksi seuraavan päivän ajaksi. Suppilomaisissa kukissa on valkoiset kehälehdet ja suomuinen, pitkän torven muodostava pohjus. Munanmuotoinen hedelmä on vihreä tai punertava, suomujen peittämä ja kehälehdetön.
Levinneisyys.
Äikäkaktus on kotoisin Argentiinan, Bolivian ja Paraguayn kuivilta ylängöiltä.
Käyttö.
Äikäkaktuksen hedelmiä syödään, ja kasvia kasvatetaan aitana. Suomessa äikäkaktusta on silloin tällöin myynnissä huonekasviksi.
Alfons Gorbach

Alfons Gorbach (2. syyskuuta 1898 Imst – 31. heinäkuuta 1972 Graz) oli itävaltalainen poliitikko ja lakimies, joka toimi Itävallan liittokanslerina vuosina 1961–1964.
Gorbachin poliittinen ura alkoi kunnallispolitiikasta. Vuonna 1934 hänestä tuli katolisten ja kristillisdemokraattien muodostaman natsienvastaisen Heimwehr-ryhmittymän Steiermarkin-osaston johtaja. Vuonna 1938 alkaneen Itävallan natsimiehityksen ensi vaiheissa Gorbach pidätettiin ja joutui koko sodan ajaksi keskitysleirille, ensin Dachauhun ja vuodesta 1944 sodan loppuun Flossenbürgiin.
Sodan päätyttyä Gorbach palasi politiikkaan Itävallan kansanpuolueen edustajana, ja hänestä tuli pian maan parlamentin jäsen ja kolmas puhemies. Vuonna 1960 hänestä tuli kansanpuolueen puheenjohtaja ja vuonna 1961 liittokansleri. Virkakauden päätyttyä 1964 Gorbach palasi kansallisneuvoston eli Itävallan parlamentin alahuoneen jäseneksi vuoteen 1970 asti.
Primorska

Primorska (, , ) eli Rannikkomaa on yksi viidestä Slovenian perinteisestä alueesta. Alueen nimi pohjautuu muinaiseen Itävallan Rannikkomaahan () joka oli osa Habsburgien valtakuntaa. Primorska oli osa Itävallan Rannikkomaata.
Primorskan alueella on monia suosittuja turistikohteita: Soča-joki, Goriška Brdan viinialueet, karstimaa ja -luolat sekä Unescon maailmanperintökohde Škocjanin luolat.
Jason Akeson

Jason Akeson (s. 3. kesäkuuta 1990) on kanadalainen jääkiekkoilija.
Ura.
Junioriura.
Akeson pelasi vuosina 2006–2008 CJHL-joukkue Cumberland Gradsissa. Hän teki yhteensä 114 pistettä 88 pelissä. Kaudella 2007–2008 Akeson pelasi 13 ottelua OHL-joukkue Kitchener Rangersissa. Hän syötti niissä kaksi maalia. Akeson palasi Kitcheneriin kaudella 2008–2009, jolloin pelasi ensimmäisen kokonaisen kautensa OHL:ssä. Kitchener jäi keskisen divisioonan viimeiseksi, josta huolimatta Akeson pelasi onnistuneen kauden tehden 56 pelissä 64 pistettä. Hänet nimettiin liigan toiseen tähdistöön. Kaudella 2009–2010 hänen tililleen kertyi 80 pistettä hänen pelatessaan Jeff Skinnerin ja Jeremy Morinin välissä. Hän pelasi kaudella 56 peliä. Pudotuspeleissä hän pelasi 20 ottelua, joissa teki 19 pistettä. Viimeisellä OHL-kaudellaan 2010–2011 Akeson jakoi liigan pistepörssin voiton Tyler Toffolin kanssa 108 pisteellä. Hän sijoittui liigan syöttöpörssin ensimmäiseksi 84 syötöllään. Akeson nimettiin liigan herrasmiespelaajaksi hänen istuttuaan jäähyllä vain 23 minuutin ajan. Hänelle annettiin myös Leo Lalonde Trophy, joka annetaan liigan parhaalle yli-ikäiselle pelaajalle.
Ammattilaisura.
Akeson teki Philadelphia Flyersin kanssa kolmen vuoden tulokassopimuksen, joka julkaistiin 2. maaliskuuta 2011. Hän pelasi ensimmäiset kaksi ammattilaiskauttansa AHL:ssä Adirondack Phantomsissa, jossa hän oli molempien kausien aikana joukkueen sisäisen pistepörssin ykkönen. Hän pääsi tekemään NHL-debyyttinsä 27. huhtikuuta 2013 Flyersin kauden viimeisessä runkosarjaottelussa Ottawa Senatorsia vastaan. Hän teki ottelussa myös ensimmäisen maalinsa ohittaessaan NHL-uransa ensimmäisellä laukauksessa Senatorsin maalivahtina olleen Craig Andersonin. Hän pelasi myös kauden 2013–2014 Adirondackissa lukuun ottamatta kauden viimeistä runkosarjaottelua, johon hänet nostettiin Philadelphiaan. Hän jäi Philadelphiaan pelaamaan myös pudotuspeleihin, joissa joukkue tippui ensimmäisen kierroksen jälkeen New York Rangersille Akesonin tehtyä kaksi maalia.
Lori Grimes

Lori Grimes on kuvitteellinen hahmo yhdysvaltalaisessa sarjakuvassa "The Walking Dead" sekä samannimisessä televisiosarjassa. Hahmoa näyttelee televisiosarjassa Sarah Wayne Callies.
Sarjakuvassa.
Sarjakuvassa Lori asui Cynthianassa, Kentuckyssa yhdessä poikansa Carlin ja miehensä Rickin kanssa. Maailman romahtaessa hän lähti poikansa ja miehensä parhaan ystävän Shane Walshin kanssa kohti Atlantaa turvapaikan toivossa, Rickin ollessa heidän kotikaupungissaan sairaalassa koomassa ampumisen seurauksena. Lorille kehittyi seksisuhde Shanen kanssa. Lori nähdään ensimmäistä kertaa sarjakuvan numerossa 2, jossa hän on muiden selviytyjien kanssa leirillä, lähellä Atlantan kaupunkia. Rickin tullessa takaisin, Lori ja Carl tulevat onnelliseksi ja Lori hylkää Shanen, joka tulee mustasukkaiseksi. Numerossa 7 käy ilmi, että Lori on raskaana ja Rick saa tietää hänestä ja Shanesta. Numerossa 39 Lorin lapsi syntyy. Lori kuolee myöhemmin numerossa 48 Kuvernöörin hyökkäyksessä, kun Lilly ampuu häntä.
Televisiosarjassa.
Televisiosarjassa Lori lähtee sarjakuvan tapaan Carlin ja Shanen kanssa kohti Atlantaa Rickin jäädessä sairaalan. Lorille kehittyy suhde Shanen kanssa. Myöhemmin Rickin tullessa takaisin, Lori jättää Shanen, joka tulee hyvin mustasukkaiseksi. Sarjan toisella tuotantokaudella Lori saa tietää olevansa raskaana. Hän salaa sen aluksi kaikilta, mutta myöhemmin Rick ja muut saavat kuulla asiasta. Kolmannella tuotantokaudella jaksossa "Tappaja sisälläni", Lorin synnytys alkaa, mutta hän ei kykene synnyttämään normaalisti, joten Maggie Greene suorittaa Lorille keisarilaikkauksen, jossa tämä kuolee. Lori nähdään kauden myöhemmissä jaksoissa, kun Rick alkaa nähdä hänestä hallusinaatioita, mutta ne loppuvat jaksossa.
Anna Meares

Anna Maree Devenish Meares (s. 21. syyskuuta 1983 Blackwater, Queensland) on australialainen ratapyöräilijä. Hän on kaksinkertainen olympiavoittaja ja kymmenenkertainen maailmanmestari. Hän on pituudeltaan 165 cm.
Meares voitti Ateenan olympialaisissa 2004 kultaa 500 metrin aika-ajossa maailmanennätysajalla 33,952. Eräajossa hän sai pronssia. Pekingin olympialaisissa 2008 hän saavutti eräajossa hopeaa. Lontoossa 2012 hän voitti eräajossa kultaa, sai joukkuesprintissä pronssia ja oli keirinissä viides. Rio de Janeirossa 2016 hän saavutti keirinissä pronssia. 
Meares on voittanut 500 metrin aika-ajossa maailmanmestaruuden 2004, 2007, 2010 ja 2012 sekä saanut MM-hopeaa 2005, 2006, 2009, 2014 ja 2015. Eräajon maailmanmestaruuden hän voitti 2011, sai hopeaa 2004 sekä pronssia 2005, 2007 ja 2012. Joukkuesprintissä hän saavutti MM-kultaa 2009, 2010 ja 2011, hopeaa 2012 sekä pronssia 2007 ja 2015. Keirin-ajossa hän voitti maailmanmestaruuden 2011, 2012 ja 2015, sai MM-hopeaa 2003, 2014 ja 2016 sekä pronssia 2007. Nuorten maailmanmestaruuden hän voitti 500 metrillä 2001.
Meares saavutti Manchesterin Kansainyhteisön kisoissa 2002 pronssia eräajossa. Melbournessa 2006 hän sai kultaa 500 metrin aika-ajossa ja hopeaa eräajossa. Delhin Kansainyhteisön kisoissa 2010 hän voitti kultaa 500 metrin aika-ajossa, eräajossa ja joukkuesprintissä. Glasgow'ssa 2014 hän sai hopeaa eräajossa.
Anna Mearesin sisar Kerrie Meares on ratapyöräilyn MM-mitalisti.
Kranjska

Kranjska (; ; ) on historiallinen Slovenian osa. Kranjska on jaettu kolmeen pienempään osaan: Gorenjskaan, Notranjskaan ja kiistanalaisempaan Dolenjskaan.
Kransjka oli 1800-luvulla keskeinen paikka Itävallan keisarikunnasta eroa halunneille nationalisteille. Kransjkan aluetta ovat hallinneet monet hallitsijat, kunnes vuonna 1335 Habsburgin suku otti vallan. Alue pysyi muutamia lyhyitä katkoja lukuun ottamatta suvun hallussa vuoteen 1918.
Damon Severson

Damon Severson (s. 7. elokuuta 1994) on kanadalainen jääkiekkoilija, joka pelaa NHL-seura Columbus Blue Jacketsissa. Hän on New Jersey Devilsin toisen kierroksen varaus .
Ura.
Severson pelasi WHL-joukkue Kelowna Rocketsissa ennen kuin teki kolmen vuoden tulokassopimuksen Devilsin kanssa 6. syyskuuta 2012.
Ensimmäisellä ammattilaiskaudellaan Severson ansaitsi harjoitusleirin jälkeen paikan Devilsin avauskokoonpanossa kaudella 2014–2015. Hän teki NHL-debyyttinsä 9. lokakuuta 2014 Philadelphia Flyersia vastaan Wells Fargo Centerissä. Ensimmäisen pisteensä hän sai syöttöpisteen muodossa 11. lokakuuta Florida Panthersia vastaan. Hän teki myös ensimmäisen maalinsa samassa ottelussa kuusi minuuttia myöhemmin iskiessään kiekon ohi Roberto Luongon. Tulokaskaudellaan Severson joutui joulukuussa kuukaudeksi sivuun, kun hänen nilkkansa murtui hänen blokattuaan Aleksandr Ovetškinin laukauksen.
Kesäkuussa 2023 Devils kauppasi Seversonin Columbus Blue Jacketsiin vaihdossa kolmannen kierroksen varausvuoroon . Siirron jälkeen Severson teki Blue Jacketsin kanssa kahdeksanvuotisen ja yhteensä 50 miljoonan dollarin arvoisen sopimuksen.
Forza Horizon 2

Forza Horizon 2 on Microsoft Studiosin julkaisema avoimen pelimaailman ajopeli, joka julkaistiin alun perin Pohjois-Amerikassa 30. syyskuuta 2014 Xbox 360:lle ja Xbox Onelle. Peli on jatkoa vuonna 2012 ilmestyneelle "Forza Horizonille" ja osa "Forza Motorsport" -pelisarjaa.
Pelissä pelaaja voi ajella vapaasti avoimessa pelimaailmassa ja osallistua kilpailuihin ja erilaisiin tapahtumiin edetäkseen pelissä. Pelissä uutena asiana on dynaaminen säävaihtelu. Peli sisältää myös moninpelin, sekä paikallisen että verkossa pelattavan.
Peli on saanut positiivisen vastaanoton. Pelin Xbox One-versiolla on GameRankingsissa keskiarvona 86.03 % ja Metacriticissä 86/100. IGN antoi pelille arvosanaksi 9/10, Eurogamer 9/10, Official Xbox Magazine 8/10, ja Computer and Video Games 9/10. Suomessa Gamereactor antoi pelille arvosanaksi 8/10, Suomen IGN 9.1/10, V2.fi 4.5/5 ja Dome.fi 4.5/5.
Afrikantaateli

Afrikantaateli ("Phoenix reclinata") on taateleihin kuuluva palmupuu. Se kasvaa usein monirunkoisena ja pensasmaisena ja on 7,6–15 metriä korkea. Sitä tavataan jokien varsilla ja soilla lähes koko Afrikassa.
Kuvaus.
Afrikantaateli muodostaa usein tiheän pensasmaisen kasvuston, josta kasvaa useampia runkoja. Puu kasvaa yleensä 7,6–15 metriä korkeaksi. Ruskeat rungot yleensä kaareutuvat poispäin kasvuston keskustasta. Afrikantaatelin ulkonäkö voi olla kuitenkin vaihteleva. Jotkin yksilöt ovat esimerkiksi vain yksirunkoisia. Rungon kruununa on väritykseltään tummanvihreästä keltavihreään olevia liuskoihin jakautuneita lehtiä. Lehdet ovat 2,4–4,5 metriä pitkiä ja noin 0,9 metriä leveitä ja kaareutuvat maata kohti.
Afrikantaateli on kaksikotinen kasvi. Heteet tuottavat runsaasti siitepölyä, ja oranssin ruskeat hedelmät kypsyvät myöhemmin. Ovaalinmuotoiset hedelmät ovat pienemmät kuin välimerentaatelin.
Levinneisyys ja elinympäristö.
Afrikantaatelia kasvaa luonnollisesti lähes koko Afrikassa Etelä-Afrikasta Egyptiin. Sen luonnollisiin elinympäristöihin kuuluvat jokien rannat ja suot, mutta sitä kasvaa satunnaisesti myös ruohikoilla, joissa pohjavesi on tarpeeksi korkealla.
Klortsoksatsoni

Klortsoksatsoni on lihasrelaksantti jota käytetään lihasjännityksen ja siitä johtuvan kivun hoitoon. Sitä voidaan käyttää myös akuuttiin lihasperäiseen päänsärkyyn.
Tuotenimet ovat "Muscol "ja "Parafon Forte", joissa on lisäksi parasetamolia, joka on kipulääke.
Lääke toimii selkärangan kautta lieventäen refleksejä.
Mahdollisia sivuvaikutuksia ovat sekavuus, pyörtymisen tunne, väsymys, oksentelu ja maksan vajaatoiminta.
Parasetamolin käyttö klortsoksatsonin kanssa voi olla maksatoksista, joten sen käyttöä ei suositella.
Patrick Gordon Walker

Patrick Chrestien Gordon Walker tai Gordon-Walkerin paroni CH, PC (7. huhtikuuta 1907 – 2. joulukuuta 1980) oli brittiläinen työväenpuolueen poliitikko. Hän oli Britannian parlamentin jäsen miltei 30 vuotta ja toimi ministerinä useaan otteeseen.
Walker opiskeli historiaa ja yhteiskuntatieteitä Oxfordin yliopistossa ja Saksassa. Hän sai toisen maailmansodan aikana sujuvan saksantaitonsa ansiosta hoitaakseen Natsi-Saksaan suunnattuja BBC:n radiolähetyksiä.
Walker valittiin parlamentin alahuoneeseen ensi kertaa vuonna 1945. Hän toimi siirtomaaministerinä Clement Attleen johtamassa hallituksessa 1950–1951.
Walker toimi ulkoministerinä Harold Wilsonin hallituksessa lyhyen aikaa, lokakuusta 1964 tammikuuhun 1965. Huhtikuussa 1967 Wilson nimitti hänet ensin salkuttomaksi ministeriksi ja pian opetusministeriksi, joka tehtävä jatkui huhtikuuhun 1968 asti. Walker jäi pois parlamentista 1974 ja sai samana vuonna paronin arvon. Hän toimi vielä lyhyen aikaa europarlamentaarikkona 1970-luvun loppupuolella.
Osaviljelijä

Osaviljelijä oli aiemmin Suomessa henkilö, joka viljeli sopimuksella toisen omistamaa maatilaa. Kyseessä oli eräänlainen vuokrasopimus.
Sopimuksen sisältö.
Talonomistaja, joka ei itse halunnut viljellä tilaansa, saattoi antaa sen viljeltäväksi toiselle henkilölle osuutta vastaan talon tuloista. Tavanomainen korvaus oli sellainen, että osaviljelijä suoritti talonomistajalle vuokrana puolet sadosta luonnossa eli tavarasuorituksena. Vuokrasuhteen luonnetta säänteli yleensä maan tapa, koska kirjoitettua lainsäädäntöä ei ollut. Tämä merkitsi sitä, että osaviljelystä sovittaessa oli tarkasti määriteltävä kaikki talon asukkuutta koskevat ehdot.
Sopimusosapuolten velvollisuudet.
Ellei toisin ollut sovittu, osaviljelijän velvollisuutena oli täyttää kaikki ne tehtävät, jotka kuuluivat maan säännölliseen viljelemiseen ja maatilan tarpeelliseen kunnossapitoon, mutta siementen ja rakennusaineiden hankkiminen ja toimittaminen kuului puolestaan omistajan tehtäviin. Tilan uudisrakennukset eivät kuuluneet osaviljelijälle, paitsi jos tästä oli sovittu.
Tilan menoista tuli omistajan suorittaa rahamaksut, mutta osaviljelijän tuli suorittaa se, mikä voitiin maksaa työllä. Sellaiset erät, jotka oli suoritettava luonnossa eli tavarana, kuuluivat puoliksi kummallekin osapuolelle. Rehu, lanta ja muut tarveaineet oli käytettävä tilalla eikä kumpikaan osapuoli saanut viedä niitä pois ilman toisen lupaa.
Sopimuksen päättyessä osaviljelijän tuli jättää talo yhtä hyvässä kunnossa kuin hän otti sen vastaan sopimuksen alkaessa. Olosuhteiden selvittämistä varten pidettiin säännöllinen tulo- ja lähtökatselmus.